

# MAGYAR LABDARÚGÓ SZÖVETSÉG

**FELNŐTTKÉPZÉSI INTÉZET**

## RÉSZLETES JELENTKEZÉSI FELHÍVÁS

**Alapfokú sportmenedzser képzésre**

A Magyar Labdarúgó Szövetség Felnőttképzési Intézete **-** a 2013. évi LXXVII. törvény hatálya alá nem tartozó iskolarendszeren kívül szervezett - **alapfokú sportmenedzseri képzést indít** 2019. március 5-én

A képzés megnevezése: Sportmenedzser (alap)

### 1. Jelentkezési feltételek

Felvételre jelentkezhet az a magyar illetve kivételes esetben az a magyarul tudó külföldi állampolgár, aki

1. Legalább középfokú iskolai végzettséggel rendelkezik;
2. Erkölcsi szempontokból sportmenedzseri tevékenységre alkalmas

### 2. A jelentkezés módja

A jelentkezéshez benyújtandók:

1. Kitöltött jelentkezési lap
2. Rövid önéletrajz
3. A legmagasabb iskolai végzettséget igazoló eredeti okirat fénymásolata
4. Két ismert, köztiszteletben álló személy ajánlása (opcionális, nem kötelező)
5. Nyelvvizsgák letételét igazoló okmányok másolata (opcionális, nem kötelező)

A fenti dokumentumokat

**2019. március 1. 12:00 óráig**

lehet beküldeni az MLSZ postacímére, illetve behozni az első órára.

Jelentkezési lap letölthető a Magyar Labdarúgó Szövetség honlapjáról ([www.mlsz.hu](http://www.mlsz.hu)), a felnőttképzés ikonjára kattintva, a tanfolyami hirdetésből. A jelentkezési lapot pontosan kitöltve kérjük beküldeni a kovacs.mariann@mlsz.hu e-mail címre, ezzel a jelentkezőt regisztráltuk.

### 3. Felvételi feltételek és követelmények

A 2019 tavasz alapfokú sportmenedzser képzésre felvehető maximális létszám: **25 fő**.

A képzésre felvételi vizsga nincs. Amennyiben a jelentkezők száma meghaladja a maximális létszámot, akkor az MLSZ Felnőttoktatási Intézet igazgatója, a Sportmenedzseri szakcsoport igazgatója és az MLSZ főtitkára alkotta bizottság dönt a felvettek személyéről. A felvételnél előnyt jelent:

* Felsőfokú iskolai végzettség
* Nyelvvizsga
* Vezetői gyakorlat
* A magyar illetve nemzetközi labdarúgásban szerzett tapasztalatok.
* Referenciák (ajánlások)

A felvételt nyert hallgatók **csak akkor kezdhetik meg a tanulmányaikat, ha a képzési díjat a tanfolyam kezdéséig befizetik** az OTP **11707024-20484068-00000000** bankszámlaszámra. Ennek hiányában a felvétel visszavonásra kerül.

A közlemények rovatba minden esetben kérjük beírni a **hallgató nevét** (ha egyesület fizeti be, akkor is) és a következő azonosítókódot: **KPTSMA-1901.**

### 4. Tanulmányi rend

A tanfolyam időtartama: 2019. március 5. – 2019. június 11.

Oktatott tantárgyak:

1. Bevezetés a sportgazdaságtanba I – III.
2. A sportág szereplői és kapcsolatrendszerük
3. A sportág szervezeti rendszere és a labdarúgás szabályzatai
4. Sporttörvény és sportjogszabályok
5. A sportmarketing alapjai
6. Vezetés-szervezési alapismeretek
7. Futballvállalati stratégiák és az emberi erőforrás menedzsment alapjai
8. Kommunikáció és közönségkapcsolatok
9. Egyéni gyakorlati tevékenység – egy labdarúgó szervezet elemzése

A felvett hallgatókkal az MLSZ Felnőttképzési Intézete **KÉPZÉSI SZERZŐDÉST** köt.

**Az elméleti oktatás helyszínei:**

* **MLSZ Felnőttképzési Intézet, Budapest, XI. kerület Kánai út 2/D.**

**Képzési napok és időpontok:**

* **Kedd 09:00 – 17:30**

|  |  |
| --- | --- |
| 2019.03.05 | Évnyitó - Felvételi elbeszélgetés |
| 2019.03.12 | Bevezetés a futballgazdaságtanba I. |
| 2019.03.19 | Bevezetés a futballgazdaságtanba II. |
| 2019.03.26 | Bevezetés a futballgazdaságtanba III. |
| 2019.04.02 | Beszámoló + A sportág szereplői és kapcsolatrendszerük  |
| 2019.04.09 | A sportág szervezeti rendszere és a labdarúgás szabályzatai |
| 2019.04.16 | Sporttörvény és sportjogszabályok |
| 2019.04.23 | Vezetés-szervezési alapismeretek |
| 2019.04.30 | Beszámoló + A sportmarketing alapjai |
| 2019.05.07 | Kommunikáció és PR |
| 2019.05.14 | Az emberi erőforrás menedzsment alapjai |
| 2019.05.21 | Gyakorlati munka beadása |
| 2019.05.28 | Beszámoló + Közszereplés és bemutatókészítés |
| 2019.06.04 | Beszámoló (UV) |
| 2019.06.11 | Konferencia beszámoló + Diplomaosztó |

A vizsgákkal kapcsolatos részletes tudnivalókat a képzés tanulmányi és vizsgaszabályzata tartalmazza, melyet az első foglalkozáson kapnak kézhez a hallgatók.

**5. Költségek**

A képzés önköltséges, a teljes képzési díj: **100.000.- Ft + 27% ÁFA**.

**6. Képesítés**

A képzést eredményesen befejezett hallgatók a Magyar Labdarúgó Szövetség által elfogadott és az MLSZ Elnöksége által foglalkoztatási követelményként meghatározott alapfokú sportmenedzseri bizonyítványt kapnak.

**7. További információk**

További felvilágosítást Kovács Mariann oktatási asszisztenstől kaphatnak:

* e-mail: kovacs.mariann@mlsz.hu
* Tel: +36 30/7742-598